പ്രവാസികള് അപ്ലോഡ് ചെയ്യുന്ന വാക്സിനേഷന് സര്ട്ടിഫിക്കറ്റിന്റെ പരിശോധന കുവൈറ്റില് പുരോഗമിക്കുന്നു പതിനായിരത്തോളം സര്ട്ടിഫിക്കറ്റുകള് തള്ളിക്കളഞ്ഞു കുവൈറ്റ് സിറ്റി: പ്രവാസികള് അപ്ലോഡ് ചെയ്യുന്ന വാക്സിനേഷന് സര്ട്ടിഫിക്കറ്റിന്റെ പരിശോധന കുവൈറ്റില് പുരോഗമിക്കുന്നു. കുവൈറ്റ് ആരോഗ്യമന്ത്രാലയത്തിന്റെ സാങ്കേതിക സമിതിയുടെ നേതൃത്വത്തിലാണ് പരിശോധന നടക്കുന്നത്. ദിവസേന നിരവധി സര്ട്ടിഫിക്കറ്റുകള് അംഗീകരിക്കുകയും, അതുപോലെ, നിരവധി സര്ട്ടിഫിക്കറ്റുകള് തള്ളിക്കളയുകയും ചെയ്യുന്നുണ്ട്. ഏകദേശം 73,000 പ്രവാസികള് വാക്സിന് സര്ട്ടിഫിക്കറ്റുകള് അപ്ലോഡ് ചെയ്തിട്ടുണ്ട്. 18,000 സര്ട്ടിഫിക്കറ്റുകള് അംഗീകരിച്ചിട്ടുണ്ട്. എന്നാല്, പതിനായിരത്തോളം സര്ട്ടിഫിക്കറ്റുകള് വിവിധ കാരണങ്ങളാല് തള്ളിക്കളഞ്ഞതായാണ് വിവരം. സാങ്കേതിക കാരണങ്ങള്, വാക്സിനേഷനുമായി ബന്ധപ്പെട്ട അപൂര്ണമായ ഡാറ്റ, ക്യുആര് കോഡിന്റെ അഭാവം തുടങ്ങിയവയാണ് സര്ട്ടിഫിക്കറ്റുകള് തള്ളിക്കളയാന് കാരണം. അതേസമയം, സാങ്കേതിക സമിതിയില് നിന്നുള്ള ശുപാര്ശകള് പഠിച്ച ശേഷം, വാക്സിന് സ്വീകരിച്ച പ്രവാസികള് കുവൈറ്റിലേക്ക് തിരിച്ചെത്തുന്നത് സംബന്ധിച്ച് ആവശ്യമായ എല്ലാ നടപടികളെക്കുറിച്ചും ഈയാഴ്ച പ്രഖ്യാപനം നടത്തുമെന്നാണ് റിപ്പോര്ട്ട്. രജിസ്ട്രേഷന് ലിങ്ക്: https:vaxcert.moh.gov.kwSPCMSPHCVD_19_Vaccine_External_Registration.aspx ഔദ്യോഗിക നിര്ദ്ദേശങ്ങള്ക്ക്: https:vaxcert.moh.gov.kwtcvaccine_instructions_en.html